'वृद्धि दर के साथ महंगाई पर काबू पाना चुनौतीपूर्ण'  
वित्त मंत्री प्रणब मुखर्जी ने कहा कि सरकार और रिजर्व बैंक के समक्ष वृद्धि दर को बिना नुकसान पहुंचाए कीमतों में स्थिरता बनाए रखने की चुनौती है।
वित्त मंत्री प्रणब मुखर्जी ने कहा कि सरकार और रिजर्व बैंक के समक्ष वृद्धि दर को बिना नुकसान पहुंचाए कीमतों में स्थिरता बनाए रखने की चुनौती है।  अर्थशास्त्रियों ने बढ़ती महंगाई पर काबू पाने के लिए कृषि उत्पादकता बढ़ाए जाने की पुरजोर वकालत की।  यहां अर्थशास्त्रियों के साथ बजट पूर्व परिचर्चा के दौरान मुखर्जी ने कहा, सरकार और रिजर्व बैंक के समक्ष कीमतों में स्थिरता के साथ बिना समझौता किए सुधार प्रक्रिया को आगे बढ़ाने की चुनौती है। यह काम आसान नहीं है। उन्होंने कहा कि पिछले साल देश के कुछ हिस्सों में सूखा पड़ने और आय बढ़ने के चलते खाद्य वस्तुओं की कीमतें काफी ऊंची हो गई हैं जिससे भारत में मुद्रास्फीति बढ़ रही है। अन्य देखों में भी खाद्य वस्तुओं की कीमतें बढ़ रही हैं।  मुखर्जी ने कहा, सामान्य मानसून के साथ हम कृषि एवं सहायक क्षेत्रों में जबर्दस्त उछाल की उम्मीद कर रहे हैं।